Rick Mewborn ble nasjonal mester i normalbakke i 1986. Etter at han la opp som skihopper, har han drevet et gravemaskinfirma i Steamboat Springs, og han har blant annet vært trener i Steamboat Springs Winter Sports Club og på USAs skilandslag. Under OL i 2002 var han fører av prepareringsmaskinen i hoppbakkene i Park City. Mewborn ble tatt opp i American Ski Jumping Hall of Fame i 2008.